Cancro do castiñeiro

O cancro do castiñeiroNome vulgar da doenza en Vocabulario forestal, VV. AA. (2012), Universidade de Santiago de Compostela, Deputación de Lugo é unha enfermidade fúnxica causada polo ascomiceto Cryphonectria parasitica. Este fungo, patóxeno de feridas, non é quen de invadir tecidos corticais sans, penetrando no hóspede a través de feridas de distinta natureza (poda, fendas, cicatrices etc.). Está incluída na lista 100 das especies exóticas invasoras máis daniñas do mundoLowe S., Browne M., Boudjelas S., De Poorter M. (2000). 100 das Especies Exóticas Invasoras máis daniñas do mundo. Unha selección do Global Invasive Species Database . Publicado polo Grupo Especialista de Especies Invasoras (GEEI), un grupo especialista da Comisión de Supervivencia de Especies (CSE) da Unión Mundial para a Natureza (UICN), 12pp. Primeira edición, en inglés, sacada xunto co número 12 da revista Aliens, decembro de 2000. Versión traducida e actualizada: Novembro de 2004. da Unión Internacional para a Conservación da Natureza.

O síntoma máis característico consiste na presenza de cancros sobre o toro, pólas e rebentos, os cales provocan un anelamento impedindo así a circulación do zume, dando coma resultado a morte de gomos e pólas por riba da lesión, podendo observarse nas árbores afectadas franzas secas a agromar de pés vizosos.

Os métodos de loita para o control deste patóxeno foron evoluíndo. Porén, non se coñece no momento actual un realmente eficaz. Ás veces plántanse ou enxértanse especies de castiñeiros foráneos resistentes.

 Axente causal 
/Cryphonectria parasitica (Murrill) Barr (Ascomycota, Diaporthales).
Sinónimo: 'Endothia parasitica Estado asexual (mitótico): Endothiella parasitica(Murrill) P.J. & H.W. Anderson.

 Nomes vulgares noutras linguas 
 Inglés: chestnut blight ou canker;
 Francés: chancre de l'écorce du châtaignier;
 Alemán: Kastanienkrebs;
 Español: chancro del castaño;
 Portugués: Cancro do castanheiro.

 Árbores hospedadoras 
Castanea sativa (castiñeiro europeo), Castanea dentata (castiñeiro americano), diferentes especies de carballos: Quercus ilex (aciñeiras), Quercus pubescens, Quercus petraea (carballos albariños), Castanopsis, pradairos, Rhus typhina, Carya ovata.

 Distribución 
 Na Península Ibérica 
Atopouse cancro na metade norte da Península: Galiza, Norte de Portugal, Asturias, Castela e León, País Vasco, Navarra e Cataluña.

 Distribución mundial 
Achouse cancro do castiñeiro nos catro continentes:
 Europa: Alemaña, Austria, Bélxica, Bosnia e Hercegovina, Croacia, Eslovaquia, Eslovenia, España, Francia, Grecia, Hungría, Italia,
Macedonia do Norte, Polonia, Portugal, Rusia (costa do Mar Negro e Cáucaso), Suíza, Ucraína e repúblicas iugoslavas.
 América do Norte: Canadá (Columbia Británica e Ontario) e os Estados Unidos.
 África: Tunisia
 Asia: China, Corea do Norte, Corea do Sur, Xeorxia, India (Uttar Pradesh), Xapón (Honshu), Taiwán e Turquía.

 Notas 

 Véxase tamén 
 Ligazóns externas 
 Fotografías de Cryphonectria parasitica (ENDOPA) arquivado dende o orixinal o 14 de abril de 2013.
 https://web.archive.org/web/20100411095043/http://www.oaedr.es/pdfs/PUBLICACIONES/Fitopatologia.pdf
 https://web.archive.org/web/20091121030432/http://www.agrobyte.com/agrobyte/publicaciones/castano/cap15_1.html
 http://www.agromeat.com/index.php?idNews=87557
 http://www.castanea.es/
 https://web.archive.org/web/20100620014106/http://labpatfor.udl.es/tptpfc/EscodaTPT.pdf

Categoría:Diaporthales
Categoría:Fitopatoloxía
Categoría:Castaña